অভিযোগ উঠেছে, ভুয়া লাইসেন্স চক্রের মূল হোতা ছিলেন খুলনা বিআরটিএ’র মোটরযান পরিদর্শকের অতিরিক্ত দায়িত্বে থাকা সাইফুর রহমান। যদিও এ সংক্রান্ত নানা অনিয়ম-দুর্নীতির অভিযোগে এরই মধ্যে তাকে ম্যাকানিক্যাল অ্যাসিসটেন্ট পদে রাজশাহী এবং কিছু দিনের ব্যবধানেই ঢাকায় বদলি করা হয়। তিনি কোনো ভুয়া লাইসেন্স করেননি বলে অভিযুক্ত সাইফুর রহমান দাবি করেন। তবে সবার সঙ্গে সুসম্পর্ক রেখে চলার চেষ্টা করেছেন, সহযোগিতার রোল ছিল তার। তিনি আরো বলেন, তিনি অতিরিক্ত দায়িত্বে থাকলেও ঘটনার সময়ে মোটরযান পরিদর্শক ছিলেন রামকৃষ্ণ পোদ্দার, যিনি বর্তমানে চট্টগ্রাম বিআরটিএতে কর্মরত রয়েছেন।